કોંગ્રેસના દિગ્ગજ નેતા શંકરસિંહ વાઘેલાની કારને રવિવારે અજાણ્યા કાર ચાલકે ટક્કર મારવાનો પ્રયાસ કર્યાની ઘટના સામે આવી છે. તે સમયે શંકર સિંહ ડીસાના એક કાર્યક્રમમાં જઈ રહ્યા હતા. સ્કોર્પિયો કાર ચાલક કાર નંબર GJ 1R 9391 દ્વારા વારંવાર શંકરસિંહ વાઘેલાના કારના કાફલામાં ઘૂસવાનો પ્રયત્ન કરવામાં આવ્યો હતો. આ અજાણી કારે, કોગ્રેસ નેતાની કારને ત્રણ વખત ટક્કર મારી હોવાનું કહેવામાં આવી રહ્યું છે. કોગ્રેસ નેતા શંકરસિંહે આ અંગે પાટણ પોલીસ સ્ટેશનમાં અજાણ્યા લોકો વિરુદ્ધ ફરિયાદ નોંધાવી હતી. જો કે આ ધટનામાં કોઇ ઇજાગ્રસ્ત નથી થયું.